

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**

 **ՂԵԿԱՎԱՐԻ ՏԵՂԱԿԱԼ**

**Ո Ր Ո Շ ՈՒ Մ N Ք/1747-2021/2/06**

**Վարչական տույժ նշանակելու մասին**

**Ք․ Երևան «22» դեկտեմբերի 2021թ․**

 Ես՝ ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Աշոտ Շահբազյանս, ուսումնասիրելով Տեսչական մարմնի Լոռու տարածքային բաժնի կողմից իրականացված ստուգումների արդյունքում 2021 թվականի նոյեմբերի 26-ին կազմված թիվ Ք/1747-2021/2 ստուգման ակտը և վարչական վարույթի նյութերը՝

 **ՊԱՐԶԵՑԻ**

 Տեսչական մարմնի ղեկավարի 01․11․2021թ․ թիվ Ք/1747-2021 հանձնարարագրի հիման վրա Տեսչական մարմնի Լոռու տարածքային բաժնի կողմից 2021 թվականի նոյեմբերի 4-ից 5-ն ընկած ժամանակահատվածում ստուգումներ են իրականացվել ՀՀ, Լոռու մարզ, Գեղասար համայնքի խմելու ջրի ներքին ցանցի և ջրամբարի վերանորոգման՝ քաղաքաշինության բնագավառում իրավական ակտերի պահանջների կատարման և պահպանման նկատմամբ։ Իրականացված ստուգումների արդյունքում 26․11․2021թ․ կազմվել է թիվ Ք/1747-2021/2 ստուգման ակտը, համաձայն որի՝ հայտնաբերվել են շինարարության ընթացքում համաձայնեցված նախագծից շեղումներ․

1․ նախագծով նախատեսված է եղել ջրամբարի դատարկման հորը կառուցել ջրամբարի արևելյան մասում, սակայն հորը կառուցվել է ջրամբարի հարավային մասում,

2․ ջրամբարի ծածկը մտոցի տեղամասում նախատեսված է եղել կառուցել միաձույլ ե/բ ծածկ, սակայն տեղադրվել է ե/բ կողավոր սալ,

3․ նախատեսված մտոցիծջրամբար մտնող չժանգոտվող աստիճանները կառուցված չեն,

4․ ջրամբարի բնահողից լիցքը թերի է կատարված։

 Նշված խախտումների վերաբերյալ շինարարության տեխնիկական և հեղինակային հսկողների կողմից շինարարության վարման մատյանում գրառումներ չի կատարվել։

 Այսինքն՝ շինարարության ընթացքում տեղի է ունեցել հաստատված նախագծից շեղումներ։ Խախտվել է նաև տեխնիկական և հեղինակային հսկողության իրականացման կարգը։

 Այսպիսով, տեխնիկական հսկող՝ «ԻՐՏԻԳ» ՍՊ ընկերության (գտնվելու վայրի հասցե՝ ՀՀ, Լոռու մարզ, ք․ Վանաձոր, Տիգրան Մեծի փող․, 40շ․, 28բն․) կողմից խախտվել է Հայաստանի Հանրապետության քաղաքաշինության նախարարության 28․04․1998թ․ N44 հրամանով հաստատված «Շինարարության որակի տեխնիկական հսկողության իրականացման հրահանգ»-ի «Ընդհանուր դրույթներ»-ի 1․4 կետի պահանջը, որի համար «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 121-րդ հոդվածով նախատեսված է վարչական պատասխանատվություն։

 Վերոնշյալ վարչական իրավախախտման վերաբերյալ գործի քննությունը տեղի է ունեցել 06․12․2021 թվականին, որին մասնակցել է տեխնիկական հսկող՝ «ԻՐՏԻԳ» ՍՊ ընկերության տնօրեն Տիգրան Հովհաննեսի Պողոսյանը (հասցե՝ ՀՀ, Լոռու մարզ, Գուգարք, 2-րդ փող․, 12/29, անձնագիր՝ AS0366860, տրվ․՝ 12․09․2018թ․ 033-ի կողմից)։ Վերջինս վերը նշված վարչական իրավախախտման վերաբերյալ առարկություն չի ներկայացրել։

 **ՀՀ վարչապետի 2018 թվականի հունիսի 11-ի N 730-Լ որոշման հավելվածի 1-ին կետի** համաձայն՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

 **Նույն որոշման հավելվածի 11-րդ կետի 4-րդ ենթակետի** **համաձայն՝** քաղաքաշինության բնագավառում Տեսչական մարմինը լիազորված է օրենքով սահմանված դեպքերում և կարգով նշանակելու վարչական տույժեր(․․․․)։

 **ՀՀ քաղաքաշինության նախարարության 1998 թվականի ապրիլի 28-ի «Շինարարության որակի տեխնիկական հսկողության իրականացման հրահանգ»-ի «Ընդհանուր դրույթներ»-ի 1․4 կետի** **համաձայն՝** շինարարության տեխնիկական հսկողություն չիրականացնելու կամ անորակ իրականացնելու համար տեխնիկական հսկողություն իրականացնող լիցենզավորված մասնագիտացված կազմակերպությունները և մասնագետները կրում են պատասխանատվություն` գործող օրենսդրությանը համապատասխան:

 **«Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 121-րդ հոդվածի համաձայն՝** Շինարարության ընթացքում տեխնիկական հսկողության իրականացման սահմանված կարգի խախտումներ թույլ տալը առաջացնում է տուգանքի նշանակում տեխնիկական հսկողություն իրականացնողի նկատմամբ` սահմանված նվազագույն աշխատավարձի հիսնապատիկի չափով։

 **Նույն օրենքի 4-րդ հոդվածի համաձայն**՝ քաղաքաշինության բնագավառում իրավախախտումներ կատարելու համար կարող են կիրառվել`

ա) տուգանքի նշանակում.

բ) քաղաքաշինական գործունեություն իրականացնելու լիցենզիայի գործողության կասեցում.

գ) քաղաքաշինական գործունեություն իրականացնելու լիցենզիայի գործողության դադարեցում:

 Սույն օրենքի սահմաններում տույժ նշանակելն իրավախախտում կատարած իրավաբանական անձին չի ազատում այն պարտականության կատարումից, որի չկատարման համար նշանակվել է տույժ:

 Եթե իրավաբանական անձը սույն օրենքով սահմանված կարգով ենթարկվում է պատասխանատվության, ապա այդ նույն իրավախախտման համար ֆիզիկական անձը չի կարող ենթարկվել պատասխանատվության:

 **Նույն օրենքի 14-րդ հոդվածի համաձայն**՝ սույն օրենքով նախատեսված խախտումներն արձանագրում և տուգանքներ է նշանակում տեսչական մարմինը: Խախտման վերաբերյալ արձանագրությունները քննում են և տույժ նշանակելու վերաբերյալ որոշումներն ընդունում է տեսչական մարմնի ղեկավարը կամ նրա տեղակալը:

 Այսպիսով, սույն վարչական գործում եղած ապացույցներով, հիմնավորվել ՀՀ, Լոռու մարզ, Գեղասար համայնքի խմելու ջրի ներքին ցանցի և ջրամբարի վերանորոգման ընթացքում տեխնիկական հսկող՝ «ԻՐՏԻԳ» ՍՊ ընկերության կողմից թույլ տրված վարչական իրավախախտման փաստը։

 Վերոգրյալի հիման վրա և ղեկավարվելով «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 4-րդ հոդվածի 1-ին մասի «ա» կետով, 14-րդ և 18-րդ հոդվածներով՝

 **ՈՐՈՇԵՑԻ**

 Տեխնիկական հսկող՝ «ԻՐՏԻԳ» ՍՊ ընկերությանը ենթարկել վարչական պատասխանատվության՝ «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 121-րդ հոդվածի հատկանիշներով՝ վերջինիս նկատմամբ կիրառելով վարչական տույժ՝ տուգանք՝ 50.000 (հիսուն հազար) ՀՀ դրամ գումարի չափով։

**Ծանոթություն․**

Սույն որոշումը օրինական ուժի մեջ է մտնում հրապարակման պահից (հանձնվելուց, հանձված համարվելու օրվանից) մեկ ամիս հետո, և նույն ժամկետում ենթակա է բողոքարկման՝  ՀՀ քաղաքացիական դատավարության օրենսգրքով սահմանված կարգով:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  |   **ԱՇՈՏ ՇԱՀԲԱԶՅԱՆ**  |